**Istinomjer**

**e-mail:** **istinomjer@istinomjer.ba**

**Tel. 033 618 461**

**Informacija o realizaciji Programa mjera za poticaj zapošljavanja boračke populacije u Kantonu Sarajevo za 2019/2020. godinu**

Programom zapošljavanja boračke populacije u Kantonu Sarajevo za 2019/2020. godinu između ostalog obuhvaćena je i Mjera stimulisanja poslodavaca sa područja Kantona Sarajevo da provedu Program obuke, prekvalifikacije i dokvalifikacije pripadnika boračke populacije i članova njihovih porodica koji su prijavljeni na evidenciju nezaposlenih u Kantonu Sarajevo za potrebe zapošljavanja kod poznatog poslodavca. U cilju realizacije navedenog Programa, Ministarstvo za boračka pitanja Kantona Sarajevo je objavilo Javni poziv, provelo proceduru obrade zaprimljenih zahtjeva a potom zaključilo ugovore sa aplikantima koji su ispunili propisane uvjete.

Potpisivanje ugovora je upriličeno 16.04.2019. godine u Multimedijalnoj sali Kantona sa osam pravnih lica korisnika sredstava po ovom Programu, pri čemu su ugovorima definisana prava i obaveze ugovornih strana. U daljnjem postupku realizacije ugovorenih obaveza došlo je do odstupanja kod određenih korisnika sredstava u odnosu na ugovorene odredbe. Naime od jednog Korisnika sredstava Ministarstvo je zaprimilo Izjavu, u kojoj je navedeno da je nakon potpisanog Ugovora, došlo do izmijenjenih uslova, tako da isti nije u mogućnosti ispoštovati ugovorenu obavezu koja se odnosi na zaposlenje dvije osobe, tako da je u mogućnosti izvršiti prijavu tj. zaposliti jednog radnika. Također još jedan poslodavac kojem je bilo odobreno sufinansiranje zapošljavanja jednog lica, je nakon potpisanog ugovora odustao od daljnjeg postupka realizacije istog.

**Uzimajući u obzir navedeno, poslodavci su po osnovu realizacije ove mjere zaposlili ukupno 20 pripadnika boračke populacije.**

Ostali korisnici su nastavili sa realizacijom ugovorenih obaveza tj. dostavili Ministarstvu dokaze da su polaznici završili obuku, dokvalifikaciju ili prekvalifikaciju, primili iste u radni odnos u trajanju od najmanje 6 mjeseci i Ministarstvu dostavili ugovorom predviđenu dokumentaciju koja se odnosi na zaključene ugovore o radu, fotokopiju obrasca JS 3100 (prijava osiguranja prethodno zaprimljena i ovjerena u Poreskoj upravi), uvjerenje biroa za zapošljavanje o brisanju osobe sa evidencije nezaposlenih u Kantonu Sarajevo, kao i dokaz o pripadnosti boračkoj populaciji zaposlenog lica. Korisnici sredstava su obezbijedili i Ministarstvu dostavili i instrumente obezbjeđenja sredstava.

Nakon ispunjenja ugovorenih obaveza od strane aplikanata, Ministarstvo je doznačilo sredstva na transakcijske račune istih. Korisnici sredstava su u obavezi Ministarstvu dostavljati mjesečne izvještaje o utrošku doznačenih sredstava sa dokumentacijom u prilogu.

Ovom prilikom ističemo da je u okviru realizacije Programa mjera za poticaj zapošljavanja boračke populacije u Kantonu Sarajevo za 2019/2020. godinu Ministarstvo raspisalo i Javni poziv za realizaciju mjere podrške zadrugama koje okupljaju boračku populaciju putem sufinansiranja poslovnih projekata od strane Ministarstva za boračka pitanja, koji će za rezultat imati novo upošljavanje boračke populacije. Na Javni poziv za realizaciju mjere podrške zadrugama zaprimljeno je 9 (devet) zahtjeva od toga 7 zahtjeva za sufinansiranja poslovnih projekata i 2 zahtjeva za osnivanje zadruge.

Dana 24.05.2019. godine godine sa 7 zadruga kojima je odobreno učešće u ovoj Mjeri za sufinansiranje poslovnih projekata zaključeni su pojedinačni Ugovori kojima su utvrđena prava i obaveze ugovornih strana. Ugovorima je definisano da su zadruge i prije doznačavanja sredstava obavezne dostaviti instrument obezbjeđenja, te da su u roku od 30 dana od dana doznačavanja sredstava u obavezi primiti u radni odnos ugovoreni broj lica iz ciljne kategorije i Ministarstvu dostaviti ugovore o radu kao i drugu potrebnu dokumentaciju. Korisnicima sredstava su sredstva doznačena i isti su u obavezi u ostavljenom roku ispoštovati navedeno.

 **Realizacijom ove mjere obezbijeđeno je zaposlenje još 14 pripadnika boračke populacije na period od godinu dana.**

Ministarstvo je obavilo blic intervju sa svim korisnicima sredstava i isti su izjavili da su izuzetno zadovoljni ovim projektom. Imajući u vidu navedeno Ministarstvo planira i u narednoj budžetskoj godini realizirati predmetni projekat.

Sarajevo, 09.07.2019. godine